**H METOXH**

* Η **μετοχή** είναι ρηματικό επίθετο που μετέχει στις ιδιότητες τόσο του επιθέτου όσο και του ρήματος.
* Έχει γένη, πτώσεις και ακολουθεί το κλιτικό σύστημα των ονομάτων:  
  *ὁ λυόμενος, ἡ λυομένη, τὸ λυόμενον*
* Έχει υποκείμενο. Η μετοχή συμφωνεί με το υποκείμενό της στο **γένος**, στον **αριθμό** και στην **πτώση**. Όταν το υποκείμενο της μετοχής είναι λέξη που δεν έχει άλλη συντακτική θέση μέσα στην πρόταση και λειτουργεί αποκλειστικά ως υποκείμενο της μετοχής, τότε η μετοχή λέγεται **απόλυτη.**

**Π.χ. Κρέοντος** **βασιλεύοντος** οὐ μικρὰ συμφορὰ κατέσχε Θήβας.

Η απόλυτη μετοχή εκφέρεται κυρίως σε **γενική** ή σε **αιτιατική** (γενική απόλυτη ή αιτιατική απόλυτη).

Όταν το υποκείμενο της μετοχής είναι λέξη που έχει και άλλη συντακτική θέση μέσα στην πρόταση, η μετοχή λέγεται **συνημμένη.**

**Π.χ.** Ἔπεμψε **Θεόπομπον** εἰς Λακεδαίμονα **ἀπαγγελοῦντα** τὰ γεγονότα*.*

* Σε κάποιες περιπτώσεις συνοδεύεται (εκτός από την τελική μετοχή) από το δυνητικό ***ἄν***. Tότε λέγεται **δυνητική μετοχή** και ισοδυναμεί με δυνητική οριστική ή δυνητική ευκτική. Π.χ. Οἶδα ταῦτα **οὐκ ἄν ὄντα** ἀληθῆ.
* Η μετοχή ανάλογα με τη χρήση της **διακρίνεται σε:**



**Α**/ **Επιθετική**

* Μεταφράζεται: **ο οποίος, η οποία, το οποίο**.
* **Λειτουργεί στον λόγο ως**: υποκείμενο, αντικείμενο, κατηγορούμενο, επιθετικός ή κατηγορηματικός προσδιορισμός, παράθεση, επεξήγηση,  ετερόπτωτος ή ομοιόπτωτος προσδιορισμός.
* Συνοδεύεται από **άρθρο** που είναι και το **υποκείμενό** της. Μπορεί όμως να υπάρχει και επιθετική μετοχή που να παραλείπεται το άρθρο της, αλλά τότε θα υπάρχει στην πρόταση και συνήθως θα προηγείται το υποκείμενό της. Τότε λέγεται **αναφορική**.

Π.χ.Αἱ πόλεις **αἱ δημοκρατούμεναι** τοῖς νόμοις **τοῖς κειμένοις** διοικοῦνται.

(= Οι πόλεις που έχουν δημοκρατικό πολίτευμα διοικούνται με βάση τους νόμους που έχουν θεσπιστεί)

Καταλαμβάνει **πώλους** εἰς δασμὸν βασιλεῖ **ἐκτρεφομένους.**

(= αιχμαλωτίζει πουλάρια που εκτρέφονταν ως φόρος για τον βασιλιά.)

**Β/** **Κατηγορηματική**

* Μεταφράζεται με το **να** ή **ότι.**
* Μεταφράζεται με το **που** εάν εξαρτάται από ρήμα ψυχικού πάθους π.χ. **ἀγαπῶ**= ευχαριστιέμαι, **ἀγανακτῶ, αἰσχύνομαι** = ντρέπομαι, **μεταμέλομαι** = μετανοώ, **ἄχθομαι**= στενοχωριέμαι, **ἥδομαι** = ευχαριστιέμαι, **χαίρω, λυποῦμαι, ὀργίζομαι, τέρπομαι**= ευχαριστιέμαι

Π.χ. **Ἔχαιρεν** **ἀκούων** ταῦτα.

* Εξαρτάται επίσης από ρήματα:

-Συνδετικά (**εἰμί**, **γίγνομαι**, **ὑπάρχω κ.α.) Π.χ. Προσεοικότες** **γίγνονται** τοῖς γονεῦσιν οἱ παῖδες.(= Τα παιδιά **μοιάζουν** στους γονείς.)

- Όσα δηλώνουν: **έναρξη (**ἄρχω, ἄρχομαι = αρχίζω), **λήξη (**παύω / παύομαι / λήγω = σταματώ), **καρτερία (**καρτερω), **ανοχή (**ἀνέχομαι, ὑπομένω = ανέχομαι), **κάματο** (κάμνω, ἀπαγορεύω = κουράζομαι), **αίσθηση (**αἰσθάνομαι, ἀκούω, ὁρῶ, περιορῶ), **γνώση (**γιγνώσκω, ἐπίσταμαι, οἶδα = γνωρίζω), **μάθηση (**μανθάνω), **μνήμη** (ἐνθυμοῦμαι, μέμνημαι = θυμάμαι, ἐπιλανθάνω = ξεχνώ),**αγγελία (** ἀγγέλω, ἀγγέλλομαι, ἀναγγέλλω), **δείξιμο (**δείκνυμι, ἐπιδείκνυμι, ἀποδείκνυμι), **έλεγχο (**ἐλέγχω, ἐξελέγχω).

**Π.χ.** Οὗτος **ἦρξεν** **ἀδικῶν** ἡμᾶς.

Οἱ Ἕλληνες **ἔμαθον** Κῦρον **τεθνηκότα.**

* Η κατηγορηματική μετοχή λειτουργεί ως **κατηγορούμενο** (με συνδετικά ρήματα) ή ως **κατηγορηματικός προσδιορισμός** στο υποκείμενο των αμετάβατων ρημάτων ή το αντικείμενο των μεταβατικών ρημάτων.
* **Να βρεις το είδος των μετοχών στις παρακάτω προτάσεις (επιθετική, κατηγορηματική)**

|  |  |
| --- | --- |
| Οἱ φεύγοντες ἐκ Φλειοῦντος ἐπορεύοντο εἰς Λακεδαίμονα. |  |
| Φαίνεται ὁ δῆμος ταῖς ἄλλαις πολιτείαις μαχόμενος. |  |
| Οἱ πλούσιοι οὐκ ἀνέχονται ὑβριζόμενοι. |  |
| Οἱ δικασταὶ ἤκουσαν τῶν μαρτύρων λεγόντων. |  |
| Λύσανδρος τὰ ὑπάρχοντα χρήματα Κύρῳ ἀπέδωκεν. |  |
| Χαίρω, ὦ Λυσίμαχε, τῷ ἀνδρί πλησιάζων. |  |
| Ἀπήγαγε τὴν στρατιὰν ἐπὶ τὴν ἄκραν Τεμενῖτιν καλουμένην.  (= Οδήγησε το στρατό στα σύνορα στην περιοχή που λέγεται Τεμενίτις.) |  |
| Οἱ Αθηναῖοι οὐκ ἠνείχοντο ἀκούοντες τῶν παίδων ἀντιλεγόντων. |  |
| Οὗτος ἦν ὁ ἀδικήσας καὶ ἐπιβουλεύσας ἡμῖν. |  |
| Σωκράτης ἤκουσε Ξενοφῶντα ἥκοντα. |  |
| Ὁ μὴ δαρεὶς οὐ παιδεύεται. |  |
| Παύσασθε περὶ τούτου κατηγοροῦντες ἀλλήλων. |  |